Ο **Ρουντί Γκομπέρ-Μπουργκαρέλ** (γαλλικά: Rudy Gobert-Bourgarel, γεννήθηκε 26 Ιουνίου 1992) είναι Γάλλος επαγγελματίας καλαθοσφαιριστής, ο οποίος αγωνίζεται ως σέντερ για τους Μινεσότα Τίμπεργουλβς, 
ενώ αγωνίζεται και στην Εθνική Γαλλίας.

Ο Γκομπέρ κέρδισε το βραβείο του Κορυφαίου Αμυντικού του ΝΒΑ τρεις φορές, ισοβαθμώντας στη δεύτερη θέση στην ιστορία του NBA. Υπήρξε τέσσερις φορές μέλος των Κορυφαίων Ομάδων του NBA, έξι φορές μέλος της Κορυφαίας Πεντάδας Αμυντικών και τρεις φορές συμμετέχων στο NBA All-Star Game. Ήταν επίσης ο κορυφαίος στα κοψίματα του ΝΒΑ τη σεζόν 2016-17 και ο κορυφαίος στα ριμπάουντ του ΝΒΑ τη σεζόν 2021-22. Ονομάστηκε στη Δεύτερη Κορυφαία Πεντάδα του All-NBA το 2017 και στην Τρίτη Κορυφαία Πεντάδα του NBA το 2019, το 2020 και το 2021.

Τον Μάρτιο του 2020, βρέθηκε θετικός στον COVID-19, και έγινε ο πρώτος παίκτης του NBA με επιβεβαιωμένο κρούσμα του ιού. Συμπαίκτες του στους Γιούτα Τζαζ βρέθηκαν επίσης θετικοί και το ΝΒΑ ανέβαλε τη σεζόν 2019-20 μέχρι την επανέναρξή της στις 30 Ιουλίου του ίδιου έτους.

Πρώιμη ζωή
----------

Ο Γκομπέρ γεννήθηκε στο Σαιν-Κεντέν, στη βόρεια Γαλλία. Ο πατέρας του, Ρουντί Μπουργκαρέλ, είναι από τη Γουαδελούπη και έπαιξε κολεγιακή καλαθοσφαίριση στις Ηνωμένες Πολιτείες για τους Μέριστ Ρεντ Φόξις από το 1985 έως το 1988. Ο Μπουργκαρέλ έπαιξε επαγγελματική καλαθοσφαίριση στο Παρίσι και το Σαιν-Κεντέν, όπου γνώρισε τη μητέρα του Γκομπέρ. Οι γονείς του Γκομπέρ χώρισαν όταν ήταν περίπου τριών ετών. Έμεινε με τη μητέρα του στο Σαιν-Κεντέν και έκανε τακτικά ταξίδια στη Γουαδελούπη για να επισκεφτεί τον πατέρα του. Ο Γκομπέρ ξεκίνησε να παίζει μπάσκετ το 2003 για τον σύλλογο ΖΣΚ Σαιν-Κεντέν, πριν ενταχθεί αργότερα στον σύλλογο Σαιν-Κεντέν Μπασκετμπόλ. Το 2007 εντάχθηκε στο προπονητικό κέντρο των κατηγοριών παίδων της Σολέ Μπασκέτ και το 2010 συμμετείχε στο Ευρωπαϊκό Πρωτάθλημα Κ18 με την Εθνική Γαλλίας Κ18 ετών, όπου ήταν ως ο καλύτερος σκόρερ και ριμπάουντερ της ομάδας.

Σταδιοδρομία σε συλλόγους
-------------------------

### Σολέ (2011–2013)

Από το 2009 έως το 2011, ο Γκομπέρ έπαιξε ως επί το πλείστον για την ομάδα νέων της Σολέ Μπασκέτ, παίζοντας μόνο σε έναν αγώνα για την πρώτη ομάδα τη σεζόν 2010–11, καταγράφοντας 6 πόντους, 5 ριμπάουντ, 1 κλέψιμο και 1 τάπα σε 13 λεπτά στις 10 Μαΐου 2011 εναντίον της Πω-Λακ-Ορτέζ. Τη σεζόν 2011–12, είχε μέσο όρο 4,2 πόντους και 3,6 ριμπάουντ ανά παιχνίδι σε 29 παιχνίδια για τη Σολέ. Την επόμενη σεζόν, 2012–13, είχε μέσο όρο 8,4 πόντους και 5,4 ριμπάουντ ανά παιχνίδι σε 27 αγώνες.

### Γιούτα Τζαζ (2013–2022)

#### Σεζόν 2013–14: Rookie σεζόν

Ο Γκομπέρ δήλωσε συμμετοχή για το NBA Ντραφτ του 2013.

Στις 27 Ιουνίου 2013, επιλέχθηκε με την 27η συνολική επιλογή από τους Ντένβερ Νάγκετς. Αργότερα ανταλλάχθηκε τη νύχτα του ντραφτ στους Γιούτα Τζαζ. Στις 6 Ιουλίου, υπέγραψε το rookie συμβόλαιό του με τους Τζαζ και εντάχθηκε μαζί τους για το NBA Σάμερ Λιγκ 2013. Μόλις στο 12ο παιχνίδι του για τους Τζαζ στις 24 Νοεμβρίου, ο Γκομπέρ σημείωσε 10 πόντους εναντίον των Οκλαχόμα Σίτι Θάντερ. Στις 14 Δεκεμβρίου, στάλθηκε στους Μπέικερσφιλντ Τζαμ του NBA Development League. Ο Γκομπέρ ήταν βασικός και στα οκτώ παιχνίδια του στο Development League, σημειώνοντας νταμπλ-νταμπλ σε έξι από αυτά.

Ανακλήθηκε από τους Τζαζ στις 21 Δεκεμβρίου, ανατέθηκε εκ νέου στις 4 Ιανουαρίου και ανακλήθηκε ξανά στις 13 Ιανουαρίου. Έπαιξε με φειδώ στους Τζαζ τη σεζόν 2013–14 σε 45 από τους 82 αγώνες της κανονικής περιόδου.

#### Σεζόν 2014–15: Βελτίωση

Τον Ιούλιο του 2014 εντάχθηκε ξανά στους Τζαζ για το ΝΒΑ Σάμερ Λιγκ 2014. Στις 24 Οκτωβρίου 2014, οι Τζαζ επέκτειναν το συμβόλαιο του Γκμοπέρ μέχρι τη σεζόν 2015–16. Στις 3 Μαρτίου, είχε 15 πόντους και 24 ριμπάουντ (ρεκόρ καριέρας) σε μια νίκη 93–82 επί των Μέμφις Γκρίζλις. Τα 24 ριμπάουντ του ήταν τρία λιγότερα από το ρεκόρ των 27 της ομάδας. Τον Απρίλιο του 2015, σημείωσε δύο φορές 20 πόντους και ολοκλήρωσε τη σεζόν 2014–15 με 25 νταμπλ-νταμπλ. Στη συνέχεια τερμάτισε τρίτος στην ψηφοφορία για το βραβείο Πιο Βελτιωμένου Παίκτη του NBA.

#### Σεζόν 2015–16: Βασικός παίκτης

Στις 17 Οκτωβρίου 2015, οι Τζαζ επέκτειναν το συμβόλαιο του Γκμοπέρ μέχρι τη σεζόν 2016–17. Στις 2 Δεκεμβρίου 2015, αποκλείστηκε επ' αόριστον μετά από διάστρεμμα του αριστερού έσω πλάγιου συνδέσμου. Επέστρεψε στη δράση στις 7 Ιανουαρίου 2016 κόντρα στους Χιούστον Ρόκετς, αφού είχε χάσει 18 αγώνες λόγω του τραυματισμού. Περιορίστηκε σε μόλις 15 λεπτά, αλλά κατέγραψε 6 πόντους και 3 ριμπάουντ. Στις 16 Ιανουαρίου, είχε το καλύτερο παιχνίδι της σεζόν με 18 πόντους, 18 ριμπάουντ και 5 κοψίματα στη νίκη με 109–82 επί των Λος Άντζελες Λέικερς. Στις 27 Φεβρουαρίουμ κατέγραψε 12 πόντους, 19 ριμπάουντ και 6 κοψίματα σε μια ήττα με 98–96 από τους Μπρούκλιν Νετς.

#### Σεζόν 2016–17: Πρώτη ανάδειξη σε Κορυφαία Ομάδα του NBA και κορυφαίος σε κοψίματα

Στις 31 Οκτωβρίου 2016, ο Γκομπέρ υπέγραψε τετραετή επέκταση συμβολαίου, ύψους 102 εκατομμυρίων δολαρίων, με τους Τζαζ, που εκείνη την εποχή τον έκανε τον καλύτερα αμειβόμενο Γάλλο αθλητή όλων των εποχών (από άποψη μισθού ανά έτος). Στις 6 Δεκεμβρίου 2016, σημείωσε 22 πόντους (ρεκόρ καριέρας) στη νίκη με 112–105 επί των Φοίνιξ Σανς. Τέσσερις ημέρες αργότερα, είχε 17 πόντους, 14 ριμπάουντ και 6 κοψίματα στη νίκη με 104–84 επί των Σακραμέντο Κινγκς. Στις 10 Ιανουαρίου 2017, στη νίκη επί των Κλίβελαντ Καβαλίερς, ο Γκομπέρ έκανε το 25ο συνεχόμενο παιχνίδι για την ομάδα με 10+ ριμπάουντ (14). Στις 20 Ιανουαρίου 2017, κατέγραψε ρεκόρ καριέρας με 27 πόντους και 25 ριμπάουντ στη νίκη με 112–107 στην παράταση επί των Ντάλας Μάβερικς. Την επόμενη μέρα, έκανε το 31ο νταμπλ-νταμπλ του στη σεζόν με 19 πόντους και 11 ριμπάουντ, στη νίκη 109–100 επί των Ιντιάνα Πέισερς. Τα 11 ριμπάουντ του σηματοδότησαν τον 30ο συνεχόμενο αγώνα του με τουλάχιστον 10 ριμπάουντ - μόνο άλλοι τέσσερις παίκτες του ΝΒΑ είχαν ένα σερί 30 αγώνων με τουλάχιστον 10 ριμπάουντ από το 1997–98. Το σερί του τελείωσε στους 30 αγώνες, αφού πήρε 9 ριμπάουντ στις 23 Ιανουαρίου εναντίον της Οκλαχόμα Σίτι Θάντερ. Με δύο κοψίματα κόντρα στους Νιου Ορλίνς Πέλικανς στις 8 Φεβρουαρίου, ο Γκομπέρ έφτασε τα 499 κοψίματα στην καριέρα του, περνώντας στην ένατη θέση όλων των εποχών της ομάδας. Στις 20 Μαρτίου, είχε 16 πόντους, 14 ριμπάουντ και 8 κοψίματα (ρεκόρ καριέρας) σε μια ήττα με 107–100 από τους Ιντιάνα Πέισερς. Δύο μέρες αργότερα, είχε 35 πόντους και 13 ριμπάουντ στη νίκη με 108–101 επί των Νιου Γιορκ Νικς. Τα 11 από τα 13 ριμπάουντ του ήταν επιθετικά.

Στο πρώτο παιχνίδι της σειράς πλέι οφ του πρώτου γύρου των Τζαζ εναντίον των Λος Άντζελες Κλίπερς στις 15 Απριλίου, ο Γκομπέρ υπέστη υπερέκταση και μώλωπες στο αριστερό του γόνατο, με τον τραυματισμό να γίνεται στην πρώτη κατοχή του παιχνιδιού. Η Γιούτα πήρε το παιχνίδι χωρίς αυτόν, αλλά έχασε τους επόμενους δύο αγώνες, καθώς οι Τζαζ υποχώρησαν με 2–1 στη σειρά. Ο Γκομπέρ επέστρεψε στην ομάδα για το Παιχνίδι 4 και συνέβαλε στη νίκη με 105–98, με 15 πόντους και 13 ριμπάουντ. Οι Τζαζ στη συνέχεια απέκλεισαν τους Κλίπερς με μια νίκη με 104–91 στο παιχνίδι 7, κλείνοντας τη σειρά του πρώτου γύρου με 4–3, για να καταφέρουν την πρόκριση για πρώτη φορά από το 2010. Ωστόσο, έχασαν με 4-0 από τους Γκόλντεν Στέιτ Ουόριορς στον δεύτερο γύρο για να αποκλειστούν από τα πλέι οφ. Στο τέλος της σεζόν, ο Γκομπέρ ονομάστηκε στη Δεύτερη Ομάδα του NBA για πρώτη φορά στην καριέρα του. Κέρδισε επίσης διάκριση στην Πρώτη Αμυντική Ομάδα του NBA.

#### Σεζόν 2017–18: Πρώτο βραβείο Αμυντικού της Χρονιάς

Ο Γκομπέρ ξεκίνησε τη σεζόν 2017–18 με 8 νταμπλ-νταμπλ, ενώ είχε κατά μέσο όρο 2,5 κοψίματα ανά αγώνα. Στις 12 Νοεμβρίου 2017, έμεινε εκτός για 4 έως 6 εβδομάδες με μώλωπες στο δεξί του γόνατο. Επέστρεψε νωρίτερα από το αναμενόμενο, μπαίνοντας ξανά στην ομάδα στις 4 Δεκεμβρίου, αφού έχασε 11 αγώνες. Ωστόσο, μετά από διάστρεμμα οπίσθιου χιαστού συνδέσμου στο αριστερό του γόνατο στις 15 Δεκεμβρίου, έμεινε εκτός για τουλάχιστον άλλες δύο εβδομάδες. Επέστρεψε στη δράση στις 19 Ιανουαρίου, καταγράφοντας 23 πόντους, 14 ριμπάουντ και 3 κοψίματα σε μια ήττα με 117–115 από τους Νιου Γιορκ Νικς. Στις 2 Μαρτίου 2018, σκόραρε 26 πόντους και 16 ριμπάουντ σε μια νίκη με 116–108 επί των Μινεσότα Τίμπεργουλβς. Τον Μάιο του 2018, ονομάστηκε στην Πρώτη Αμυντική Ομάδα του NBA, και έγινε ο τρίτος παίκτης των Τζαζ που αναδείχθηκε πολλάκις στην Πρώτη Αμυντική Ομάδα του NBA, μαζί με τον Καρλ Μαλόουν (1997, 1998 και 1999) και τον Μαρκ Ίτον (1985, 1986 και 1989). Τον Ιούνιο, ονομάστηκε Κορυφαίος Αμυντικός της Χρονιάς στο ΝΒΑ, και έγινε ο πρώτος παίκτης των Τζαζ που κέρδισε το βραβείο από τότε που ο δύο φορές βραβευμένος Μαρκ Ίτον κέρδισε το βραβείο για τελευταία φορά το 1989, ο 5ος διεθνής παίκτης που κέρδισε το βραβείο, ο δεύτερος Γάλλος που κέρδισε το βραβείο, ο πρώτος γεννημένος στη Γαλλία που κέρδισε το βραβείο και ο 12ος σέντερ που κέρδισε το βραβείο.

#### Σεζόν 2018–19: Δεύτερο βραβείο Αμυντικού της Χρονιάς

Στις 25 Δεκεμβρίου 2018, ο Γκομπέρ κατέγραψε 7 κοψίματα σε μια νίκη με 117–96 επί των Πόρτλαντ Τρέιλ Μπλέιζερς. Στις 29 Δεκεμβρίου, είχε 25 πόντους και 16 ριμπάουντ για το 31ο νταμπλ-νταμπλ του στη σεζόν, σε μια νίκη 129-97 επί των Νιου Γιορκ Νικς. Είχε 24 πόντους και 12 ριμπάουντ στο ημίχρονο, σηματοδοτώντας την πρώτη φορά που ένας παίκτης των Τζαζ κατέγραψε συνολικά τουλάχιστον 20 πόντους και 10 ριμπάουντ σε οποιοδήποτε ημίχρονο από τότε που ο Κάρλος Μπούζερ το έκανε τον Φεβρουάριο του 2010. Στις 12 Ιανουαρίου 2019, είχε 8 ασίστ (ρεκόρ καριέρας) σε μια νίκη με 110–102 επί των Σικάγο Μπουλς. Στις 14 Ιανουαρίου, ισοφάρισε το ρεκόρ καριέρας του με 25 ριμπάουντ, σε μια νίκη με 100–94 επί των Ντιτρόιτ Πίστονς. Στις 16 Ιανουαρίου, είχε 23 πόντους και 22 ριμπάουντ σε μια νίκη με 129–109 επί των Λος Άντζελες Κλίπερς. Στις 18 Μαρτίου, ανακηρύχθηκε Παίκτης της Εβδομάδας της Δυτικής Περιφέρειας, σηματοδοτώντας την πρώτη του διάκριση ως Παίκτη της Εβδομάδας στην καριέρα του. Στις 25 Μαρτίου, σημείωσε 27 πόντους (ρεκόρ σεζόν) στη νίκη με 125-92 επί των Φοίνιξ Σανς και ξεπέρασε το ρεκόρ καρφωμάτων σε μία σεζόν στο NBA. Με το 270ο κάρφωμά του στη σεζόν, ξεπέρασε τα 269 καρφώματα του Ντουάιτ Χάουαρντ τη σεζόν 2007–08. Ολοκλήρωσε την κανονική περίοδο με ρεκόρ 306 καρφωμάτων. Στη βραδιά των βραβείων τέλους σεζόν του NBA, ο Γκομπέρ ανακηρύχθηκε ο Αμυντικός της Χρονιάς του NBA για δεύτερη συνεχόμενη σεζόν.

Ο Γκομπέρ αναδείχθηκε Γάλλος Παίκτης της Χρονιάς για το 2019. Με αυτό έγινε ο 10ος πολλάκις νικητής του βραβείου και ο 9ος που το κέρδισε 2 συνεχόμενες χρονιές.

#### Σεζόν 2019–20: Πρώτη εμφάνιση σε All-Star Game

Στους πρώτους 45 αγώνες του τη σεζόν 2019–20, ο Γκομπέρ είχε μέσο όρο 15,7 πόντους και 14,6 ριμπάουντ ανά παιχνίδι και είχε γίνει σημαντικός παίκτης των Τζαζ τόσο στην επίθεση όσο και στην άμυνα. Στις 30 Ιανουαρίου 2020, ο Γκομπέρ, μαζί με τον συμπαίκτη του Ντόνοβαν Μίτσελ, επιλέχθηκε στους αναπληρωματικούς της Δυτικής Διάσκεψης για το NBA All-Star Game του 2020.

Στις 11 Μαρτίου 2020, ένας αγώνας μεταξύ των Γιούτα Τζαζ και των Οκλαχόμα Σίτι Θάντερ αναβλήθηκε ακριβώς πριν από την έναρξη, αφού ο Γκομπέρ μπήκε στη λίστα τραυματισμών λόγω ασθένειας. Μεταφέρθηκε σε τοπικό νοσοκομείο και βρέθηκε θετικός στον SARS-CoV-2, τον ιό που ευθύνεται για την πανδημία COVID-19. Στη συνέχεια, το NBA ανέστειλε τη σεζόν επ΄ αόριστον. Μόλις δύο ημέρες νωρίτερα, ο Γκομπέρ είχε αγγίξει επιδεικτικά κάθε μικρόφωνο και συσκευή εγγραφής σε μια συνέντευξη Τύπου σχετικά με την απάντηση των Γιούτα Τζαζ στον ιό. Ο Γκομπέρ ζήτησε συγγνώμη, λέγοντας ότι οι ενέργειές του ήταν απρόσεκτες και εξέθεσαν άλλους στην ασθένεια και ότι ελπίζει η ιστορία του να χρησιμεύσει ως προειδοποίηση για τους άλλους να πάρουν τον ιό στα σοβαρά. Στις 27 Μαρτίου ανάρρωσε από τον κορονοϊό. Τον Απρίλιο, αναφέρθηκε ότι η σχέση του με τον Μίτσελ είχε επιδεινωθεί μετά την απρόσεκτη συμπεριφορά του όταν μολύνθηκε από τον COVID-19 και ο Γκομπέρ παραδέχτηκε ότι οι δυο τους δεν μίλησαν για αρκετό καιρό μετά. Ο Γκομπέρ δώρισε 500.000 $ για να βοηθήσει άτομα που έχουν πληγεί από τον COVID-19, συμπεριλαμβανομένων εργαζομένων μερικής απασχόλησης και υπηρεσιών που σχετίζονται με τον COVID-19.

#### Σεζόν 2020–21: Τρίτο βραβείο Αμυντικού της Χρονιάς

Στις 20 Δεκεμβρίου 2020, ο Γκομπέρ υπέγραψε πενταετή επέκταση συμβολαίου ύψους 205 εκατομμυρίων δολαρίων με τους Τζαζ. Η επέκταση του Γκομπέρ ήταν το τρίτο μεγαλύτερο συμβόλαιο στην ιστορία του ΝΒΑ και το μεγαλύτερο ποτέ για σέντερ.

Στις 23 Φεβρουαρίου 2021, ο Γκομπέρ, μαζί με τον συμπαίκτη του, Ντόνοβαν Μίτσελ, επιλέχθηκε για άλλη μια φορά στους αναπληρωματικούς της Δυτικής Διάσκεψης για το NBA All-Star Game του 2021, σηματοδοτώντας τη δεύτερη συνεχόμενη επιλογή στο All-Star των δύο τους. Στις 22 Μαρτίου, ο Γκομπέρ κατέγραψε 21 πόντους, 10 ριμπάουντ και 9 κοψίματα (ρεκόρ καριέρας) στη νίκη με 120–95 επί των Σικάγο Μπουλς.  Στις 9 Ιουνίου 2021, ο Γκομπέρ ανακηρύχθηκε ο Κορυφαίος Αμυντικός της Χρονιάς του NBA για τρίτη φορά μέσα σε τέσσερα χρόνια, καθιστώντας τον τον τέταρτο παίκτη στην ιστορία του ΝΒΑ που κέρδισε το βραβείο τρεις ή περισσότερες φορές. Η βράβευση του Γκομπέρ σηματοδότησε την πρώτη φορά στην ιστορία του NBA όπου τέσσερα συνεχόμενα βραβεία Αμυντικού Παίκτη της Χρονιάς απονεμήθηκαν σε διεθνείς παίκτες. Στις 11 Ιουνίου, ο Γκομπέρ κατέγραψε 20 ριμπάουντ στα πλέι οφ, σε μια νίκη στον δεύτερο γύρο του Παιχνιδιού 2 επί των Λος Άντζελες Κλίπερς.

#### Σεζόν 2021–22: Πρώτος τίτλος Κορυφαίου Ριμπάουντερ

Στις 3 Φεβρουαρίου 2022, ο Γκομπέρ επιλέχθηκε στους αναπληρωματικούς της Δυτικής Διάσκεψης για το NBA All-Star Game του 2022. Τερμάτισε τρίτος στην ψηφοφορία για τον Αμυντικό της Χρονιάς, πίσω από τον νικητή Μάρκους Σμαρτ και τον Μάικλ Μπρίτζες. Ο Γκομπέρ ηγήθηκε του πρωταθλήματος σε ριμπάουντ ανά παιχνίδι με 14,7 ριμπάουντ και ήταν τρίτος σε κοψίματα ανά παιχνίδι, με 2,1 κοψίματα. Ηγήθηκε επίσης του πρωταθλήματος σε ΕΔ% με 71,3% και έκανε ρεκόρ καριέρας από τη γραμμή των ελεύθερων βολών. Στις 20 Μαΐου, ο Γκομπέρ ονομάστηκε για έκτη συνεχόμενη φορά στην Πρώτη Αμυντική Ομάδα του ΝΒΑ.

### Μινεσότα Τίμπεργουλβς (2022–σήμερα)

Στις 6 Ιουλίου 2022, ο Γκομπέρ ανταλλάχθηκε στους Μινεσότα Τίμπεργουλβς για τους Πάτρικ Μπέβερλι, Μαλίκ Μπίσλεϊ, Τζάρεντ Βάντερμπιλτ, Λεάνδρο Μπολμάρο και τα δικαιώματα του ντραφτ του σέντερ Γουόκερ Κέσλερ, επιπλέον των τεσσάρων επιλογών του πρώτου γύρου και μιας αλλαγής του πρώτου γύρου το 2026.

Εθνική ομάδα
------------

 Ο Γκομπέρ με τη Γαλλία το 2015
### Εθνική νέων

Ο Γκομπέρ κέρδισε το χάλκινο μετάλλιο στο Ευρωπαϊκό Πρωτάθλημα Κ20 του 2011 και το αργυρό μετάλλιο στο Ευρωπαϊκό Πρωτάθλημα Κ20 του 2012. Στην έκδοση του 2012, ονομάστηκε στην Κορυφαία Ομάδα της διοργάνωσης, μαζί με τον συμπατριώτη του Λεό Βεστερμάν.

### Εθνική ανδρών

Ο Γκομπέρ κλήθηκε για να βοηθήσει την Εθνική Γαλλίας να προετοιμαστεί για τους Ολυμπιακούς Αγώνες του 2012. Έπαιξε δύο φιλικά παιχνίδια, σημειώνοντας 8 πόντους. Ήταν μέλος της ομάδας που κέρδισε το χάλκινο μετάλλιο στο Παγκόσμιο Κύπελλο του 2014, όπου είχε μέσο όρο 4,1 πόντους ανά παιχνίδι.

Το 2015, βοήθησε τη Γαλλία να κατακτήσει το χάλκινο μετάλλιο στο Ευρωμπάσκετ 2015, έχοντας κατά μέσο όρο 10,4 πόντους, 8,1 ριμπάουντ και 2,0 κοψίματα κατά τη διάρκεια της διοργάνωσης, ενώ ονομάστηκε στην Δεύτερη Ομάδα της διοργάνωσης.

Στους Ολυμπιακούς Αγώνες του 2016 στο Ρίο ντε Τζανέιρο, ο Γκομπέρ έπαιξε σε πέντε αγώνες για τη Γαλλία, έχοντας 5,7 πόντους, 7,2 ριμπάουντ και 1,8 κόψιμο ανά παιχνίδι. Κέρδισε επίσης το χάλκινο μετάλλιο με τη Γαλλία στο Παγκόσμιο Κύπελλο του 2019, όπου είχε μέσο όρο 10,1 πόντους, 9,1 ριμπάουντ, 1,8 ασίστ, 0,6 κλέψιμο και 1,9 κόψιμο ανά παιχνίδι.

Στους Ολυμπιακούς Αγώνες του 2021 στο Τόκιο, ο Γκομπέρ οδήγησε τη Γαλλία στο αργυρό μετάλλιο, ξεκινώντας κάθε παιχνίδι και έχοντας κατά μέσο όρο 12,2 πόντους και 9,3 ριμπάουντ. Αγωνίστηκε επίσης με τη Γαλλία στο Ευρωμπάσκετ 2022.

Διακρίσεις
----------

#### Εθνική Γαλλίας

* Παγκόσμιο Κύπελλο:  2014, 2019
* Ευρωμπάσκετ:  2015
* Ολυμπιακοί Αγώνες:  2020

Παραπομπές
----------

1. 1 2 3  Spears, Marc J. (10 Φεβρουαρίου 2020). «First-time All-Star Rudy Gobert is fulfilling his dad's hoop dream». *Andscape*. Ανακτήθηκε στις 6 Αυγούστου 2021.
2. ↑  «Rudy Gobert, un ancien basketteur de Saint-Quentin (02) en NBA la saison prochaine» (στα γαλλικά). *FranceTVInfo.fr*. July 28, 2013.. Ανακτήθηκε στις July 28, 2013.
3. ↑  «Pau-Lacq-Orthez vs. Cholet - May 10, 2011». Proballers.com. Ανακτήθηκε στις 13 Δεκεμβρίου 2020.
4. ↑  «Rudy Gobert – Cholet – Players – Pro A – LNB.fr». *LNB.fr*. Αρχειοθετήθηκε από το πρωτότυπο στις November 1, 2014.. Ανακτήθηκε στις July 9, 2013.
5. ↑  «2013 NBA Mock Draft 3.0». *SportsIllustrated.cnn.com*. July 14, 2013. Αρχειοθετήθηκε από το πρωτότυπο στις May 12, 2014.. Ανακτήθηκε στις July 14, 2013.
6. ↑  «Jazz Acquires Draft Rights to Rudy Gobert from Denver». *NBA.com*. June 27, 2013.. Ανακτήθηκε στις June 27, 2013.
7. ↑  «Jazz Signs First-Round Pick Rudy Gobert». *NBA.com*. July 6, 2013.. Ανακτήθηκε στις July 6, 2013.
8. ↑  «Rudy Gobert 2013–14 Game Log». *Basketball-Reference.com*.. Ανακτήθηκε στις February 27, 2016.
9. ↑  «Utah Jazz assign Ian Clark and Rudy Gobert to D-League». *InsideHoops.com*. December 14, 2013. Αρχειοθετήθηκε από το πρωτότυπο στις September 24, 2015.. Ανακτήθηκε στις December 14, 2013.
10. ↑  «Rudy Gobert A Rising Star One Year After Playing with the Jam». *NBA G League* (στα Αγγλικά). Αρχειοθετήθηκε από το πρωτότυπο στις 9 Οκτωβρίου 2020. Ανακτήθηκε στις 7 Οκτωβρίου 2020.
11. ↑  «Utah Jazz recall Ian Clark and Rudy Gobert from D-League». *InsideHoops.com*. December 21, 2013. Αρχειοθετήθηκε από το πρωτότυπο στις September 24, 2015.. Ανακτήθηκε στις December 21, 2013.
12. ↑  «Utah Jazz re-assign Ian Clark and Rudy Gobert to D-League». *InsideHoops.com*. January 4, 2014. Αρχειοθετήθηκε από το πρωτότυπο στις September 24, 2015.. Ανακτήθηκε στις January 4, 2014.
13. ↑  «Jazz Recalls Clark and Gobert». *NBA.com*. January 13, 2014.. Ανακτήθηκε στις January 13, 2014.
14. ↑  «Jazz Announce Final Roster for 2014 Summer League». *NBA.com*. July 11, 2014.. Ανακτήθηκε στις July 11, 2014.
15. ↑  «Jazz Exercise Team Options on Burke and Gobert». *NBA.com*. October 24, 2014.. Ανακτήθηκε στις October 17, 2015.
16. ↑  «Hayward, Favors lead Jazz past Grizzlies, 93-82». *NBA.com*. 3 Μαρτίου 2015. Ανακτήθηκε στις 3 Μαρτίου 2015.
17. ↑  «Jazz pull away from Mavericks in 2nd half for 109-92 victory». *NBA.com*. 13 Απριλίου 2015. Ανακτήθηκε στις 27 Φεβρουαρίου 2016.
18. ↑  «Bulls' Butler wins 2014–15 Kia Most Improved Player Award». *NBA.com*. 7 Μαΐου 2015. Ανακτήθηκε στις 8 Μαΐου 2015.
19. ↑  «Jazz Exercise Team Options on Four Players». *NBA.com*. October 17, 2015.. Ανακτήθηκε στις October 17, 2015.
20. ↑  «Rudy Gobert Injury Update (Dec. 2, 2015)». *NBA.com*. December 2, 2015.. Ανακτήθηκε στις December 2, 2015.
21. ↑  «Harden, Rockets beat Jazz again, 103-94». *NBA.com*. January 7, 2016.. Ανακτήθηκε στις January 8, 2016.
22. ↑  «Gobert posts double-double as Jazz defeat Lakers 109-82». *NBA.com*. January 16, 2016.. Ανακτήθηκε στις January 17, 2016.
23. ↑  «Thaddeus Young scores 21, Nets beat Jazz 98-96». *NBA.com*. February 27, 2016.. Ανακτήθηκε στις February 27, 2016.
24. ↑  «Jazz Sign Rudy Gobert to Multi-Year Contract Extension». *NBA.com*. 31 Οκτωβρίου 2016. Ανακτήθηκε στις 31 Οκτωβρίου 2016.
25. ↑  Wojnarowski, Adrian (31 Οκτωβρίου 2016). «Sources: Rudy Gobert agrees to $102M extension with Jazz». *Yahoo.com*. Ανακτήθηκε στις 31 Οκτωβρίου 2016.
26. ↑  «NBA : Rudy Gobert signe un contrat record à 93 millions d'euros». *leparisien.fr* (στα Γαλλικά). 1 Νοεμβρίου 2016. Ανακτήθηκε στις 27 Νοεμβρίου 2016.
27. ↑  «Hayward scores 28, Jazz hold on for 112-105 win over Suns». *ESPN.com*. 6 Δεκεμβρίου 2016. Ανακτήθηκε στις 6 Δεκεμβρίου 2016.
28. ↑  «Jazz overcome flurry of turnovers, beat Kings 104-84». *ESPN.com*. 10 Δεκεμβρίου 2016. Ανακτήθηκε στις 11 Δεκεμβρίου 2016.
29. ↑  «Hayward helps Jazz hold off LeBron, beat Cavs 100-92». *ESPN.com*. 10 Ιανουαρίου 2017. Ανακτήθηκε στις 10 Ιανουαρίου 2017.
30. 1 2  «Gobert 27 points, 25 rebounds in Jazz 112-107 OT win at Mavs». *ESPN.com*. 20 Ιανουαρίου 2017. Ανακτήθηκε στις 20 Ιανουαρίου 2017.
31. ↑  «Hill scores 30 vs. former team as Jazz beat Pacers 109-100». *ESPN.com*. 21 Ιανουαρίου 2017. Ανακτήθηκε στις 22 Ιανουαρίου 2017.
32. ↑  «Westbrook hits game-winner as Thunder beat Jazz 97-95». *ESPN.com*. 23 Ιανουαρίου 2017. Ανακτήθηκε στις 24 Ιανουαρίου 2017.
33. ↑  «Johnson scores 27, Jazz pound Pelicans 127-94». *ESPN.com*. 8 Φεβρουαρίου 2017. Ανακτήθηκε στις 9 Φεβρουαρίου 2017.
34. ↑  «Pacers hit all right notes in victory over road-weary Jazz». *ESPN.com*. 20 Μαρτίου 2017. Ανακτήθηκε στις 21 Μαρτίου 2017.
35. ↑  «Gobert scores career-high 35, Jazz beat Knicks 108-101». *ESPN.com*. 22 Μαρτίου 2017. Ανακτήθηκε στις 23 Μαρτίου 2017.
36. ↑  MacMahon, Tim (16 Απριλίου 2017). «Jazz's Rudy Gobert hopes to return during series vs. Clippers». *ESPN.com*. Ανακτήθηκε στις 16 Απριλίου 2017.
37. ↑  «Johnson scores 28, Jazz beat Clippers 105-98 to even series». *ESPN.com*. 23 Απριλίου 2017. Ανακτήθηκε στις 24 Απριλίου 2017.
38. ↑  «Jazz sink Clippers in 7 for first postseason series win since 2010». *ESPN.com*. 30 Απριλίου 2017. Ανακτήθηκε στις 30 Απριλίου 2017.
39. ↑  «Russell Westbrook, James Harden, LeBron James lead 2016–17 All-NBA first team». *ESPN.com*. 18 Μαΐου 2017. Ανακτήθηκε στις 18 Μαΐου 2017.
40. ↑  «Rudy Gobert Named to NBA All-Defensive First Team». *NBA.com*. 26 Ιουνίου 2017. Ανακτήθηκε στις 27 Ιουνίου 2017.
41. ↑  «Rudy Gobert Injury Update». *NBA.com*. 12 Νοεμβρίου 2017. Ανακτήθηκε στις 12 Νοεμβρίου 2017.
42. ↑  Charania, Shams (12 Νοεμβρίου 2017). «Sources: Jazz center Rudy Gobert expected to miss 4-to-6 weeks with bone bruise in knee». *Yahoo.com*. Ανακτήθηκε στις 12 Νοεμβρίου 2017.
43. ↑  «Utah Jazz center Rudy Gobert available to play Monday vs. Washington Wizards». *NBA.com*. 4 Δεκεμβρίου 2017. Ανακτήθηκε στις 5 Δεκεμβρίου 2017.
44. ↑  Bolerjack, Nick (16 Δεκεμβρίου 2017). «Rudy Gobert Injury Update». *NBA.com*. Ανακτήθηκε στις 15 Δεκεμβρίου 2017.
45. ↑  «Hardaway scores 31, Knicks topple Jazz 117-115». *ESPN.com*. 19 Ιανουαρίου 2018. Ανακτήθηκε στις 19 Ιανουαρίου 2018.
46. ↑  «Jazz beat Timberwolves 116-108 in game featuring 3 ejections». *ESPN.com*. 2 Μαρτίου 2018. Ανακτήθηκε στις 2 Μαρτίου 2018.
47. ↑  «Rudy Gobert Selected to the NBA All Defensive First Team». *NBA.com*. 23 Μαΐου 2018. Ανακτήθηκε στις 23 Μαΐου 2018.
48. ↑  Goon, Kyle (25 Ιουνίου 2018). «Jazz's Rudy Gobert is honored as NBA Defensive Player of Year». *sltrib.com*. Ανακτήθηκε στις 25 Ιουνίου 2018.
49. ↑  «Jazz pull away for 117-96 win over Blazers». *ESPN.com*. 25 Δεκεμβρίου 2018. Ανακτήθηκε στις 26 Δεκεμβρίου 2018.
50. ↑  «Gobert leads Jazz past Knicks 129-97». *ESPN.com*. 29 Δεκεμβρίου 2018. Ανακτήθηκε στις 30 Δεκεμβρίου 2018.
51. ↑  «Mitchell's 34 points push Jazz past Bulls, 110-102». *ESPN.com*. 12 Ιανουαρίου 2019. Ανακτήθηκε στις 13 Ιανουαρίου 2019.
52. ↑  «Gobert grabs 25 rebounds as Jazz beat Pistons 100-94». *ESPN.com*. 14 Ιανουαρίου 2019. Ανακτήθηκε στις 15 Ιανουαρίου 2019.
53. ↑  «Jazz beat Clips 129-109 for 1st 5-game win streak of season». *ESPN.com*. 16 Ιανουαρίου 2019. Ανακτήθηκε στις 17 Ιανουαρίου 2019.
54. ↑  Falk, Aaron (18 Μαρτίου 2019). «Rudy Gobert named NBA's Western Conference Player of the Week». *NBA.com*. Ανακτήθηκε στις 19 Μαρτίου 2019.
55. ↑  «Gobert sets single-season dunk record with 270th». *ESPN.com*. 25 Μαρτίου 2019. Ανακτήθηκε στις 26 Μαρτίου 2019.
56. ↑  «Utah's Rudy Gobert Shatters the NBA Single-Season Dunk Record». *bleacherreport.com*. 20 Απριλίου 2019. Ανακτήθηκε στις 23 Απριλίου 2019.
57. ↑  Falk, Aaron (24 Ιουνίου 2019). «Rudy Gobert named NBA's Defensive Player of the Year for the second season in a row». *NBA.com*. Ανακτήθηκε στις 24 Ιουνίου 2019.
58. ↑  Askounis, John (12 Οκτωβρίου 2019). «Rudy Gobert named French Player of the Year». *eurohoops.net*. Ανακτήθηκε στις 12 Μαρτίου 2020.
59. ↑  «Trophée Alain Gilles : Rudy Gobert élu meilleur basketteur français de l'année 2019». *basketusa.com* (στα Γαλλικά). 11 Οκτωβρίου 2019. Ανακτήθηκε στις 12 Μαρτίου 2020.
60. ↑  «Rudy Gobert Stats». *Basketball-Reference.com*. Ανακτήθηκε στις 12 Μαρτίου 2020.
61. ↑  Lowman, Mychal (25 Ιανουαρίου 2020). «OMG OMG OMG OMG UTAH JAZZ WIN BECAUSE RUDY GOBERT IS DEFENSIVE GOD OF THE YEAR». *SLC Dunk*. Ανακτήθηκε στις 12 Μαρτίου 2020.
62. ↑  Smith, Sekou (30 Ιανουαρίου 2020). «Jimmy Butler, Chris Paul, Russell Westbrook highlight reserves for All-Star Game 2020». *NBA.com*. Ανακτήθηκε στις 12 Μαρτίου 2020.
63. ↑  «Rudy Gobert touches every reporter's recorder, out for Jazz-Thunder game (illness)». *ProBasketballTalk*. 11 Μαρτίου 2020. Ανακτήθηκε στις 12 Μαρτίου 2020.
64. ↑  «Jazz center Rudy Gobert apologizes for 'careless' actions». *ESPN.com*. 12 Μαρτίου 2020. Ανακτήθηκε στις 12 Μαρτίου 2020.
65. ↑  Boren, Cindy; Bieler, Des (March 12, 2020). «Rudy Gobert, first NBA player found to have coronavirus, pledges $500,000 for relief efforts». *The Washington Post*.. Ανακτήθηκε στις March 13, 2020.
66. ↑  Brito, Christopher (27 Μαρτίου 2020). «NBA stars Rudy Gobert and Donovan Mitchell cleared of coronavirus». *CBS News*. Ανακτήθηκε στις 27 Μαρτίου 2020.
67. ↑  «Rudy Gobert downplays rift with Donovan Mitchell, says they've talked». *ESPN.com*. 12 Απριλίου 2020. Ανακτήθηκε στις 15 Απριλίου 2020.
68. ↑  «Rudy Gobert contributes $500,000 to part-time employees, COVID-related services». *NBA.com*. Ανακτήθηκε στις 13 Απριλίου 2020.
69. ↑  «Jazz sign Rudy Gobert to contract extension». *NBA.com*. 20 Δεκεμβρίου 2020. Ανακτήθηκε στις 20 Δεκεμβρίου 2020.
70. ↑  Reynolds, Tim (20 Δεκεμβρίου 2020). «Rudy Gobert agrees to 5-year, $205 million extension with Jazz». *NBA.com*. Ανακτήθηκε στις 20 Δεκεμβρίου 2020.
71. ↑  McMahon, Tim (20 Δεκεμβρίου 2020). «Rudy Gobert agrees to 5-year, $205 million extension with Utah Jazz». *ESPN*. Ανακτήθηκε στις 20 Δεκεμβρίου 2020.
72. ↑  «Utah Jazz's Rudy Gobert and Donovan Mitchell named to NBA All-Star Game, but Mike Conley is left out». *The Salt Lake Tribune* (στα Αγγλικά). Ανακτήθηκε στις 24 Φεβρουαρίου 2021.
73. ↑  «Harden, Lillard headline 2021 NBA All-Star reserves | NBA.com». *www.nba.com*. Ανακτήθηκε στις 24 Φεβρουαρίου 2021.
74. ↑  «Rudy Gobert blocks a career-high nine shots in win over Chicago». *Utah Jazz* (στα Αγγλικά). Ανακτήθηκε στις 24 Μαρτίου 2021.
75. ↑  «Jazz's Rudy Gobert: Blocks career-high nine shots». *CBSSports.com* (στα Αγγλικά). Ανακτήθηκε στις 24 Μαρτίου 2021.
76. ↑  «Rudy Gobert named 2020-21 Kia Defensive Player of the Year». *NBA.com*. Ανακτήθηκε στις 9 Ιουνίου 2021.
77. ↑  Mariano, Paolo (10 Ιουνίου 2021). «Rudy Gobert sets crazy Jazz record never been done in over a decade». *ClutchPoints*. Ανακτήθηκε στις 11 Ιουνίου 2021.
78. ↑  «2022 NBA All-Star reserves revealed!». *NBA*. Ανακτήθηκε στις 16 Απριλίου 2022.
79. ↑  «Boston's Marcus Smart wins 2021-22 Kia Defensive Player of the Year award». *NBA*. Ανακτήθηκε στις 25 Απριλίου 2022.
80. ↑  «Season Leaders». *NBA Stats* (στα Αγγλικά). Ανακτήθηκε στις 21 Μαΐου 2022.
81. ↑  «Season Leaders». *NBA Stats* (στα Αγγλικά). Ανακτήθηκε στις 21 Μαΐου 2022.
82. ↑  «Rudy Gobert | Utah Jazz». *NBA.com* (στα Αγγλικά). Ανακτήθηκε στις 21 Μαΐου 2022.
83. ↑  «NBA announces 2021-22 All-Defensive 1st and 2nd Teams». *NBA.com* (στα Αγγλικά). Ανακτήθηκε στις 21 Μαΐου 2022.
84. ↑  «Minnesota Timberwolves Acquire Center Rudy Gobert from Utah Jazz». *www.nba.com* (στα Αγγλικά). Ανακτήθηκε στις 6 Ιουλίου 2022.
85. ↑  «2014 FIBA Basketball World Cup – Rudy Gobert». *FIBA.com*. Αρχειοθετήθηκε από το πρωτότυπο στις 2017-04-08.. Ανακτήθηκε στις October 17, 2015.
86. ↑  «Rudy Gobert». *eurobasket2015.org*. Αρχειοθετήθηκε από το πρωτότυπο στις 26 Ιουνίου 2019. Ανακτήθηκε στις 27 Νοεμβρίου 2016.
87. ↑  «European Championships Basketball, Teams, Scores, Stats, News, Standings». *eurobasket.com*.. Ανακτήθηκε στις November 27, 2016.
88. ↑  «Rudy GOBERT at the Players of the Rio 2016 – Olympic Basketball Tournament (Men) 2016 – FIBA.com». *FIBA.com*. Αρχειοθετήθηκε από το πρωτότυπο στις 8 Απριλίου 2017. Ανακτήθηκε στις 27 Νοεμβρίου 2016.
89. ↑  «Rudy Gobert – FIBA Basketball World Cup 2019». *FIBA*. Ανακτήθηκε στις 12 Μαρτίου 2020.
90. ↑  «Rudy GOBERT at the Tokyo 2020 Men's Olympic Basketball Tournament». *FIBA.basketball* (στα Αγγλικά). Ανακτήθηκε στις 7 Αυγούστου 2021.
91. ↑  «Rudy Gobert - Player Profile - FIBA.basketball». *fiba.basketball*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρουντί Γκομπέρ** |

* Στατιστικά σταδιοδρομίας και πληροφορίες παίκτη από το NBA.com, ή Basketball-Reference.com
* Ρουντί Γκομπέρ στο archive.fiba.com
* Ρουντί Γκομπέρ στο eurocupbasketball.com
* Ρουντί Γκομπέρ στο Twitter
* Ρουντί Γκομπέρ στην IMDb
* Προφίλ στο fiba.basketball